U-I-137/09, Up-567/09
Natisni
Opravilna št.:
U-I-137/09, Up-567/09
Datum odločitve:
28. 10. 2009
ECLI:
ECLI:SI:USRS:2009:U.I.137.09
Akt:
Ustavna pritožba zoper sodbo Upravnega sodišča št. U 1885/2008 z dne 25. 3. 2009
Odločbi Občinske uprave Občine Bohinj št. 329-1032/2007 in št. 329-887/2007, obe z dne 9. 7. 2007
Odločbi Župana Občine Bohinj št. 329-1032/2007 in št. 329-887/2007, obe z dne 14. 7. 2008
Zakon o spodbujanju razvoja turizma (Uradni list RS, št. 2/04) (ZSRT)
Odlok o turistični taksi Občine Bohinj (Uradni vestnik Občine Bohinj, št. 9/04 in 3/06)
Izrek:
Ustavna pritožba zoper sodbo Upravnega sodišča št. U 1885/2008 z dne 25. 3. 2009 in odločbi Občinske uprave Občine Bohinj št. 329-1032/2007 in št. 329-887/2007, obe z dne 9. 7. 2007, ter zoper odločbi Župana Občine Bohinj št. 329-1032/2007 in št. 329-887/2007, obe z dne 14. 7. 2008, se zavrže.

Pobuda za začetek postopka za oceno ustavnosti Zakona o spodbujanju razvoja turizma (Uradni list RS, št. 2/04) ter ustavnosti in zakonitosti Odloka o turistični taksi Občine Bohinj (Uradni vestnik Občine Bohinj, št. 9/04 in 3/06) se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani akt niso izčrpana vsa redna in izredna pravna sredstva.
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Milan Krajc in Zdenka Krajc, Ljubljana
Datum vloge:
20. 5. 2009
Vrsta odločitve:
sklep
Vrsta rešitve:
zavrženje
Dokument:
US28916
Dokument v PDF obliki:
U-I-137-09, Up-567-09.pdf
81 KB
Prenesite datoteko
U-I-137/09-4
Up-567/09-5
28. 10. 2009
SKLEP
Ustavno sodišče je v postopkih za preizkus ustavne pritožbe in pobude Milana Krajca in Zdenke Krajc, oba Ljubljana, na seji 28. oktobra 2009
sklenilo:
1. Ustavna pritožba zoper sodbo Upravnega sodišča št. U 1885/2008 z dne 25. 3. 2009 in odločbi Občinske uprave Občine Bohinj št. 329-1032/2007 in št. 329-887/2007, obe z dne 9. 7. 2007, ter zoper odločbi Župana Občine Bohinj št. 329-1032/2007 in št. 329-887/2007, obe z dne 14. 7. 2008, se zavrže.
2. Pobuda za začetek postopka za oceno ustavnosti Zakona o spodbujanju razvoja turizma (Uradni list RS, št. 2/04) ter ustavnosti in zakonitosti Odloka o turistični taksi Občine Bohinj (Uradni vestnik Občine Bohinj, št. 9/04 in 3/06) se zavrže.
Obrazložitev
1. Pritožnika izpodbijata sodbo Upravnega sodišča, s katero je to zavrnilo njuno tožbo zoper odločbi Občine Bohinj o določitvi plačila pavšalne turistične takse. Očitata kršitev členov 2, 14, 15, 22, 25, 32, 33, 67 in 147 Ustave ter členov 6, 8, 13, 14 in 17 Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – v nadaljevanju EKČP) in Protokola št. 1 in št. 4 k EKČP. Hkrati z ustavno pritožbo sta vložila tudi pobudo za začetek postopka za oceno ustavnosti Zakona o spodbujanju razvoja turizma (v nadaljevanju ZSRT) in ustavnosti in zakonitosti Odloka o turistični taksi Občine Bohinj (v nadaljevanju Odlok), v kateri izpodbijata več določb obeh predpisov. Navajata, da so izpodbijane določbe ZSRT v neskladju s 14. in 15. členom Ustave v povezavi z 2., 22. in z 32. členom Ustave, izpodbijane določbe Odloka pa z 2., s 25., 87., 120. in s 147. členom Ustave. Navajata, da sta solastnika stanovanjske nepremičnine v Občini Bohinj in zato zavezanca za plačilo pavšalne turistične takse, predpisane z Odlokom na podlagi ZSRT.
2. Ustavno sodišče je ustavno pritožbo zavrglo, ker pravna sredstva niso izčrpana (1. točka izreka). Razloge za takšno odločitev je Ustavno sodišče sprejelo v sklepu št. Up-2394/07 z dne 18. 12. 2007 (Uradni list RS, št. 122/07 in OdlUS XVI, 122).
3. Pobudo za začetek postopka za oceno ustavnosti oziroma zakonitosti predpisa lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
4. V primerih, ko izpodbijani predpis ne učinkuje neposredno, se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep Ustavnega sodišča št. U-I-275/07 z dne 22. 11. 2007 (Uradni list RS, št. 110/07 in OdlUS XVI, 82). Ker je Ustavno sodišče zavrglo ustavno pritožbo zaradi neizčrpanja pravnih sredstev, bosta pobudnika lahko šele po izčrpanju pravnih sredstev hkrati z ustavno pritožbo na Ustavno sodišče vložila tudi pobudo za presojo ustavnosti in zakonitosti Odloka. Zato je Ustavno sodišče pobudo zavrglo (2. točka izreka).
5. Ustavno sodišče je sprejelo ta sklep na podlagi pete alineje prvega odstavka 55.b člena in tretjega odstavka 25. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Marta Klampfer, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik